ანტე რებიჩი
ანტე რებიჩი (ǎːnte rěːbitɕ; დ. 21 სექტემბერი, 1993, სპლიტი, ხორვატია) — ხორვატი ფეხბურთელი. იტალიური „მილანისა“ და ხორვატიის ეროვნული საფეხბურთო ნაკრების გარემარბი, რომელსაც შეუძლია თამაში როგორც ორივე ფლანგზე, ასევე მეორე თავდამსხმელის პოზიციაზე. მისი პროფესიონალური კარიერა „სპლიტში“ დაიწყო სადაც 2013 წელს სერიე A-ს კლუბ „ფიორენტინას“ შეუერთდა. გუნდში ყოფნის დიდი ნაწილი მან იჯარით გაატარა „ლაიფციგში“, „ვერონასა“ და ფრანკფურტის „აინტრახტში“. 2019 წლის სექტემბერში რებიჩი „მილანმა“ ორწლიანი იჯარით აიყვანა, თუმცა ერთ სეზონში ის გუნდს ოფიციალურად შეუერთდა. რებიჩის დებიუტი ნაკრებში 2013 წელს შედგა. ამავე წელს ის დასახელდა „ხორვატიული ფეხბურთის წლის იმედად“, რაც მიუთითებდა რომ იგი ახალგაზრდა ხორვატ ფეხბურთელებს შორის ერთ-ერთი საუკეთესო იყო. რებიჩი იყო გუნდის წევრი ორ მსოფლიო ჩემპიონატსა (2014 და 2018) და ერთ ევროპის ჩემპიონატზე (2020). 2018 წელს ითამაშა მსოფლიო საფეხბურთო ჩემპიონატის ფინალში. „სპლიტში“ 10 და 11, „ფიორენტინაში“ 9 და 93, „ჰელას ვერონაში“ 27, „აინტრახტში“ 4 და 17, ხოლო „მილანში“ 12 და 18 ნომრიანი მაისურებით გამოდიოდა.